Die naam Memel is dan ook baie gepas, aangesien die 5 000 hektaar Seekoeivlei-natuurreservaat by die dorp aangetref word. Die Kliprivier vloei in die natuurreservaat. Dié vleiland het internasionale status bereik deur as 'n RAMSAR-gebied geproklameer te word. Seekoeie is onlangs in die reservaat in Seekoeivlei vrygelaat, meer as 100 jaar ná die laaste seekoei hier uitgeskiet is.